Jennifer Lawrence

Jennifer Shrader Lawrence (født 1990) er en amerikansk skuespillerinne som er kjent for sine opptredener i The Hunger Games-serien, Silver Linings Playbook – Kjærlighetens galskap, Winter's Bone og X-Men filmene X-Men: First Class og X-Men: Days of Future Past.

Hun har mottatt fire Oscar-nominasjoner, tre for beste kvinnelige hovedrolle og én for beste kvinnelige birolle. Hun har ytterlige vunnet tre Golden Globes, fire Critics' Choice Movie Awards, én BAFTA Award og to Screen Actors Guild Awards.Jennifer Lawrence - Awards Internet Movie Database. Besøkt 8. mars 2014. Hun vant en av beste kvinnelige hovedrolle-prisene, og det gjorde henne til den nest-yngste mottakeren av prisen, i Oscar-utdelingens historie.Jennifer Lawrence, Quvenzhané Wallis make Oscar history as nominations are announced  Up & Commers. Besøkt 8. mars 2014.

 Karriere 
Lawrence ble nominert til Oscar for beste kvinnelige hovedrolle for rollen som Ree Dolly i Winter's Bone under den 83. Oscar-utdelingen. Dette skaffet henne status som en A-listeskuespiller i Hollywood. I 2011 fikk hun rollen som «Mystique» i X-Men: First Class, mens hun i 2012 spilte sin kanskje mest mediaomtalte rollen som «Katniss Everdeen» i actionfilmen The Hunger Games. Denne filmen spilte inn 211 millioner dollar på verdensbasis allerede i åpningshelgen, noe som gjør den til den tredje mest innbringende filmen gjennom alle tider i en åpningshelg. Totalt spilte den inn 691 millioner dollar på verdensbasis.

Hun spilte også den kvinnelige hovedrollen i Oscar-favoritten Silver Linings Playbook – Kjærlighetens galskap samme år, en utfordrende og krevende rolle hun ble rost for og som ble lagt godt merke til hos filmkritikere og publikum såvel som prisutdelere. For denne innsatsen ble Lawrence belønnet med sin første Oscar-pris, da hun vant i kategorien beste kvinnelige hovedrolle i 2013. Med dette ble hun også den yngste skuespilleren i historien med to Oscar-nominasjoner for beste kvinnelige hovedrolle. Hun fikk også en Golden Globe i kategorien beste kvinnelige skuespiller i en komedie eller musikal for den samme rollen.

I 2013 spilte hun «Rosalyn Rosenfeld» i nok en Oscar-favoritt regissert av David O. Russell, American Hustle, der noen av medspillerne var Christian Bale, Amy Adams, Bradley Cooper og Jeremy Renner. Hun ble nominert til nok en Oscar, denne gang for beste kvinnelige birolle. Hun vant også en Golden Globe for beste kvinnelige skuespiller i en birolle. I tillegg til dette spilte hun igjen «Katniss Everdeen» i The Hunger Games: Catching Fire, oppfølgeren til The Hunger Games. Denne filmen spilte inn over 850 millioner dollar på verdensbasis.

Lawrence har i tillegg spilt i de kritikerroste dramaene The Beaver og Like Crazy i 2011. I 2013 gjentok hun rollen som Katniss Everdeen i The Hunger Games: Catching Fire, mens hun i 2014 returnerer som Mystique i X-Men: Days of Future Past. Lawrence gjentok igjen hovedrollen som Katniss Everdeen i The Hunger Games: Mockingjay part 1 og 2.

 Filmografi 
 Filmer 
 Garden Party (2008) som «Tiff»
 The Poker House (2008) som «Agnes»
 The Burning Plain (2008) som «Mariana»
 Winter's Bone (2010) som «Ree»
 Like Crazy (2011) som «Sam»
 The Beaver (2011) som «Norah»
 X-Men: First Class (2011) som «Raven/Mystique»
 The Hunger Games (2012) som «Katniss Everdeen»
 House at the End of the Street (2012) som «Elissa»
 Silver Linings Playbook – Kjærlighetens galskap (2012) som «Tiffany»
 Devil You Know (2013) som «Young Zoe»
 The Hunger Games: Catching Fire (2013) som «Katniss Everdeen»
 American Hustle (2013) som «Rosalyn Rosenfeld»
 Serena (2014) som «Serena Pemberton»
 X-Men: Days of Future Past (2014) som «Raven/Mystique»
 The Hunger Games: Mockingjay - Part 1 (2014) som «Katniss Everdeen»
 The Hunger Games: Mockingjay - Part 2 (2015) som «Katniss Everdeen» TV-film/-serier 
 Company Town (2006) som «Caitlin» (TV-film) 
 Monk (2006) som «Mascot» (én episode)
 Not Another High School Show (2007) som «Frantic Girl» (TV-film)
 Cold Case (2007) som «Abby Bradford» – 2007 (én episode)
 Medium (2007–08) som «Claire Chase» / «Young Allison» (to episoder)
 The Bill Engvall Show (2007–09) som «Lauren Pearson» (24 episoder)
 ''K.C Hemmelig Agent: Jokeren Vender Tilbake som Rachel Dawes (3 episoder)

 Referanser 

 Eksterne lenker 



Kategori:Skuespillere fra USA
Kategori:Oscar-vinnere (hovedrolle)
Kategori:BAFTA-vinnere
Kategori:Personer fra Louisville